**projektas**

**reg. Nr. T-88**

**2.7.darbotvarkės klausimas**

**Pasvalio rajono savivaldybės taryba**

**Sprendimas**

**DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN ORGANIZAVIMO**

2020 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais) (toliau – Aprašas), ir atsižvelgdama į Pasvalio rajono savivaldybės administracijos direktoriaus 2020 m. balandžio 16 d. įsakymą Nr. DV-265 „Dėl negyvenamųjų patalpų, esančių Joniškėlio g. 16A, Pušaloto mstl., Pasvalio r. sav., pirkimo ekonominio ir socialinio pagrindimo patvirtinimo“, Pasvalio rajono savivaldybės taryba nusprendžia:

1. Įsigyti Pasvalio rajono savivaldybės nuosavybėn negyvenamąsias patalpas (unikalus Nr. 6799-1001-8011:0003, bendras plotas – 119,90 kv. m), esančias Joniškėlio g. 16A, Pušaloto mstl., Pasvalio r. sav., savarankiškosioms savivaldybės funkcijoms vykdyti iš Savivaldybės biudžeto asignavimų, skirtų Pasvalio rajono savivaldybės administracijai.

2. Įgalioti Pasvalio rajono savivaldybės administracijos direktorių Aprašo nustatyta tvarka atlikti šio sprendimo 1 punkte nurodyto nekilnojamojo daikto pirkimo procedūras ir, jas atlikus, parengti bei Pasvalio rajono savivaldybės tarybai pateikti sprendimo projektą dėl nekilnojamojo daikto pirkimo Pasvalio rajono savivaldybės nuosavybėn.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-04-16

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN ORGANIZAVIMO**

2020-04-16

Pasvalys

1. **Problemos esmė.**

AB Lietuvos paštas 2020 m. kovo 26 d. raštu Nr. 3-2020-01546 „Dėl patalpų Pušaloto k. pardavimo“ Pasvalio rajono savivaldybės administracijai pateikė pasiūlymą pirkti negyvenamas patalpas (unikalus Nr. 6799-1001-8011:0003, bendras plotas – 119,90 kv. m), esančias Joniškėlio g. 16A, Pušaloto mstl., Pasvalio r. sav. (toliau – patalpos), už kainą ne mažesnę kaip nepriklausomo turto vertintojo nustatytą turto rinkos vertę, t. y. 2 900,00 Eur. Patalpos nuosavybės teise priklauso AB Lietuvos paštas. Pastato, kuriame yra siūlomos pirkti patalpos, didžioji dalis (720/1000) nuosavybės teise priklauso Pasvalio rajono savivaldybei (toliau – Savivaldybė). Savivaldybei priklausančiose patalpose šiuo metu yra Pasvalio rajono savivaldybės administracijos Pušaloto seniūnija.

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“, 10.1 punktu, Administracijos direktorius 2020 m. balandžio 16 d. įsakymu Nr. DV-265 patvirtino negyvenamųjų patalpų, esančių Joniškėlio g. 16A, Pušaloto mstl., Pasvalio r. sav., pirkimo ekonominio ir socialinio pagrindimą, kuriuo siūloma įsigyti neskelbiamų derybų būdu nurodytas patalpas. Siūlomose pirkti patalpose būtų galima įrengti darbo vietą Pasvalio kultūros centro darbuotojui, repeticijų kambarį bei organizuoti nedidelius renginius, suteikti patalpas Pušaloto bendruomenei. Kitų tam tinkamų patalpų Pušaloto seniūnija neturi, nes šiuo metu tam tikslui naudojamos patalpos mokykloje, esančioje Žemaitės g. 2. Pušaloto mstl., Pasvalio r. sav., kurios bus parduodamos viešo aukciono būdu.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**. Nekilnojamasis turtas būtų perkamas iš Savivaldybės biudžeto asignavimų, skirtų Pasvalio rajono savivaldybės administracijai, už kainą ne didesnę negu 2 900 Eur.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė